3D printing for hjemmemarkedet er en forholdsvis ny teknologi, og printere (ihvertfall de som oss normale mennesker har råd til å kjøpe for hobbybruk) er sjeldent 100% feilfri. 3D printere behøver jevnlig vedlikehold, og siden printeren er et kit der du selv kommer til å sette sammen hver eneste skrue, vet du også hvordan du skal reparere den hvis/når noe går i stykker. En av de store fordelen med RepRap printere er at en stor del av komponentene i printeren kan 3D printes (alle de appelsingule og grønne delene på våre printere). Så hvis en del begynner å bli slitt, lager du bare en ny (eller får oss eller en annen til å lage en ny del for deg) og forlenger levetiden på din maskin betraktelig! Hvorfor få hjelp til å bygge en printer? Vi kommer hjem til deg med et kit og nødvendig verktøy og testutstyr, så bygger vi printeren sammen og hjelper deg helt til du sitter med ditt eget 3D print i hånden. Vi forventer at det tar ca en dag (fra kl 10: 00 til 22: 00) å gjøre alt klar, men om det viser seg at det tar lengre tid koster det selvfølgelig ikke noe ekstra.